Aril Edvardsen
Store norske leksikon,Religion og filosofi,Religioner og livssyn,Kristendom,Kristne trossamfunn
Aril Edvardsen var en norsk evangelist og misjonsleder. Han var en av de mest kjente norske predikanter internasjonalt.
Edvardsen sluttet seg til pinsebevegelsen og begynte å reise som predikant. I 1965 grunnla han misjonsstiftelsen Troens Bevis Verdens Evangelisering i Sarons Dal i Kvinesdal. Han deltok i vekkelsesmøter både i Norge og utlandet. Han gav ut rundt 50 bøker med et samlet opplag på godt over en halv million (medregnet oversettelser), blant annet Over skinner stjernene (1969), Åndens frukt – kjærligheten (1975), Gjenopprettelsen (1978) og Kjærlighetens terapi (1982).I 1970-årene vokste det frem motstand mot Edvardsen innen pinsebevegelsen, ikke minst på grunn av hans selvstendige, kirke-økumeniske praksis; han brukte blant annet karismatiske katolske prester i sine vekkelseskampanjer. I senere år ble forholdet til pinsebevegelsen normalisert. Edvardsens internasjonale evangeliseringskampanjer samlet store menneskemengder.I 1999 fikk Edvardsen overrakt en fredspris av den pakistanske presidenten for sin innsats for forsoning mellom mennesker. Han er biografert av Paul Leer-Salvesen (1974) og Arvid Møller (1978).Himmelen revner (2004) er en dokumentarfilm om Edvardsen laget av Erling Borgen. Les mer i Store norske leksikon Aril Edvardsen i Norsk biografisk leksikon pinsebevegelsen Troens Bevis Verdens Evangelisering Litteratur Leer-Salvesen, Paul: Aril Edvardsen : mannen og bevegelsen i Sarons Dal, 1974, isbn 82-7194-006-6, Finn boken  Møller, Arvid: Aril Edvardsen i Sarons Dal, 1978, isbn 82-02-04047-7, Finn boken  NBL 2. utg. Rem, Håvard: Aril Edvardsen : et selvopplevd portrett, 2004, isbn 82-02-22090-4, Finn boken